
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ Αρ. Φύλλου 137 

11 Μαρτίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση επιτροπής παραλαβής στο Υπουργείο 

Προεδρίας της Κυβέρνησης. 1 

Συγκρότηση επιτροπής για την αναμόρφωση της Νομο¬ 
θεσίας «περί Οικονομικής Διοίκησης και Λογιστικού 
των Δήμων και Κοινοτήτων».. 2 


Επιστροφή του φόρου προστιθέμενης αξίας (ΦΠΑ), με 
τον οποίο επιβαρύνεται η αγορά αγαθών και η λήψη 
υπηρεσιών, που πραγματοποιούνται στην Ελλάδα 
από την Επιτροπή των Ευρωπαϊκών Κοινοτήτων 

(Οοπιπιϊβδϊοη).. 3 

Παράταση της προθεσμίας υποβολής της προβλεπό- 
μενης από τις διατάξεις της παραγρ. 7 της αριθ. 
1025990/26509/10127 Πολ.1060/7.3.1991 από¬ 
φασης των Υπουργών Εθνικής Οικονομίας και Οικο¬ 
νομικών αίτησης και της κατάστασης που συνοδεύει 


αυτή. 4 

Έγκριση διάθεσης ενσήμων από το Δικηγορικό Σύλ¬ 
λογο Αθηνών καθώς και τα Ταμεία Προνοίας Πει¬ 
ραιά και Θεσσαλονίκης. 5 

Τροποποίηση της 2062/84 αποφάσεως Νομάρχη Ανα¬ 
τολικής Αττικής, που αφορά στη σύσταση Νομικού 
Προσώπου με το όνομα «Πνευματικό Κέντρο Δήμου 

Αμαρουσίου». 6 

Ψήφιση νέου Ο.Ε.Υ. Δήμου Αυλώνος. 7 

Άδεια διορισμού της Πετρουλάκη - Ζαφειράκου Αγγε¬ 
λικής ως Χρηματιστηριακού εκπροσώπου σε Ανώ¬ 
νυμη Χρηματιστηριακή Εταιρία. 8 

Άδεια διορισμού της Πασσά Παναγιώτας ως Χρηματι¬ 
στηριακού εκπροσώπου σε Ανώνυμη Χρηματιστη¬ 
ριακή Εταιρία. 9 

Αύξηση μετοχικού κεφαλαίου της Εταιρείας «ΑΘΗ¬ 
ΝΑΪΚΗ ΑΧΕ».10 

Έγκριση τροποποίησης κανονισμού του Αμοιβαίου Κε¬ 
φαλαίου «ΕΡΜΗΣ ΜΙΚΤΟ». 11 

Αντικατάσταση; μέλους του Δ.Σ. της Εταιρείας «ΡΑΥ- 

ΜΟΝΔΟΣ ΑΧΕ». 12 

Μεταβιβάσεις μετοχών της «ΡΑΥΜΟΝΔΟΣ ΑΧΕ». ... 13 
Έγκριση τροποποίησης του κανονισμού του Αμοιβαίου 
Κεφαλαίου «ΕΡΜΗΣ ΕΙΣΟΔΗΜΑΤΟΣ».14 


Έγκριση τροποποίησης του κανονισμού του Αμοιβαίου 
Κεφαλαίου ΕΛΛΗΝΙΚΟ ΑΜΟΙΒΑΙΟ ΚΕΦΑΛΑΙΟ ΔΙΕ¬ 
ΘΝΩΝ ΕΠΕΝΔΥΣΕΩΝ «ΕΡΜΗΣ» και αλλαγή επωνυ¬ 


μίας του σε «ΕΡΜΗΣ ΔΥΝΑΜΙΚΟ».,15 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.647/6030 (1) 


Συγκρότηση επιτροπής παραλαβής στο Υπουργείο Προε¬ 
δρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1) Τις διατάξεις: 

α)Τουάρθορυ 14του Ν. 1797/88 «Προμήθειες του δη- 
μήσιου τομέα και ρυθμίσεως συναφών θεμάτων» όπως 
τροποποιήθηκε με το άρθρ. 4 του Ν. 2000/1991 (ΦΕΚ 
206/Α/1991) «Για την αποκρατικοποίηση απλούστευσης 
των διαδικασιών εκκαθάρισης ενισχύσεως των κανόνων 
ανταγωνισμού και άλλες διατάξεις». 

β) Του Ν.Δ. 216/74 «περί συστάσεως Υπουργείου Προ¬ 
εδρίας Κυβερνήσεως». 

γ) Του Π.Δ. 320/88 «Οργανισμός υπηρεσιών του 
Υπουργείου Προεδρίας της Κυβερνήσεως» όπως τροπο¬ 
ποιήθηκε μεταγενέστερα. 

2. Τη ΔΙΟΙΚ/Φ. 368/83/34155/8.12.92 απόφαση του 
ΥΠΠΚ για την «έγκριση διαδικασίας απ’ ευθείας ανάθεσης 
προμήθειας 8 τερμ. Η/Υ, εξοπλισμού και λογισμικού συ¬ 
στήματος «νΐΟΕΟΤΕΧ». 

3. Τη ΔΙΔΚ /Φ7.1/40828/30.11.90 (ΦΕΚ 760/Β/90) 
εξουσιοδοτική απόφαση του Υπουργού Προεδρίας της 
Κυβέρνησης. 

4. Την ανάγκη παραλαβής α) οκτώ τερματικών Η/Υ β) 
εξοπλισμού και λογισμικού συστήματος «νΐϋΕΟΤΕΧ», 
αποφασίζουμε: 

Συγκροτούμε τριμελή επιτροπή παραλαβής α) οκτώ (8) 
τερματικών Η/Υ, β) εξοπλισμού και λογισμικού συστήμα¬ 
τος «νΐϋΕΟΤΕΧ» για τις ανάγκες της Δ/νσης Ηλεκτρονι¬ 
κής Επεξεργασίας Στοιχείων του Υπουργείου Προεδρίας 
της Κυβέρνησης η προμήθεια των οποίων θα γίνει με την 
διαδικασία της απ’ ευθείας ανάθεσης. 

Η Επιτροπή θα αποτελείται από υπαλλήλους του 
Υπουργείου Προεδρίας της Κυβέρνησης ειδικούς σε θέ¬ 
ματα Πληροφορικής με οποιαδήποτε σχέση εργασίας από 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


τους οποίους ο ένας θα οριστεί και Πρόεδρος της Επιτρο¬ 
πής. 

Χρέη γραμματέα της επιτροπής θα εκτελεί υπάλληλος 
του Ιδιου Υπουργείου ο Πρόεδρος τα μέλη και ο Γραμμα- 
τέας με τους αναπληρωτές τους ορίζονται με απόφαση 
του Υπουργού ή του εξουσιοδοτουμένου προς τούτο ορ¬ 
γάνου. 

Έργο της Επιτροπής θα είναι η παραλαβή α) οκτώ (8) 
τερματικών Η/Υ, β) εξοπλισμού και λογισμικού συστήμα¬ 
τος «νΐϋΕΟΤΕΧ» σύμφωνα με τους όρους και τις τεχνικές 
προδιαγραφές που αναφέρονται στα παρ/τα Α & Β της 
απόφασης απ’ ευθείας ανάθεσης και τους όρους της σύμ¬ 
βασης που θα ακολουθήσει την απόφαση, και η σύνταξη 
του σχετικού πρακτικού το οποίο θα υποβάλει στη Δ/νση 
Οικονομικού του Υπουργείου Προεδρίας της Κυβέρνησης 
κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουαρίου 1993 

Με εντολή Υπουργού 
Ο Γ ενικός Γ ραμματέας 
Ν ΑΡΓΎΡΟΠΟΥΛΟΣ 

-^- 

Αριθ. 83206 (2) 

Συγκρότηση επιτροπής για την αναμόρφωση της Νομοθε-' 

αίας «περί Οικονομικής Διοίκησης και Λογιστικού των 

Δήμων και Κοινοτήτων». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 27 του Ν. 

1828/89 «Αναμόρφωση της Φορολογίας Εισοδήματος και 
άλλες διατάξεις». 

2. Την αριθμ. 45942/92 Κοινή Απόφαση των Υπουργών 
Προεδρίας της Κυβέρνησης και Εσωτερικών, περί περιο¬ 
ρισμού συλλογικών οργάνων του Υπουργείου Εσωτερικών, 
με την οποία διατηρήθηκε η επιτροπή για την αναμόρ¬ 
φωση της Νομοθεσίας «περί οικονομικής διοίκησης και 
λογιστικού των δήμων και κοινοτήτων» (ΦΕΚ 529/ 
17.8.1992 τ. Β ). 

3. Τα αριθμ. 1092933/1095/0006 Α/29.9.92, 81009/ 
92, 33148/1846/20.10.92,11 /23.9.92 και 316/19.9.93 
έγγραφα του Υπουργείου Οικονομικών, Δήμων Αθηναίων 
και Πειραιά, Ένωσης Ελεγκτών ΟΤΑ Αττικής, Κυκλάδων, 
Δωδεκανήσου και Κοινότητας Αρτέμιδος αντίστοιχα. 

4. Τις διατάξεις του άρθρου 18 του Ν. 1505/84, όπως 
αντικαταστάθηκαν με το άρθρο 6 του Ν. 1810/88, αποφα¬ 
σίζουμε: 

Συγκροτούμε, την προβλεπόμενη από τις ανωτέρω δια¬ 
τάξεις επιτροπή για την αναμόρφωση της νομοθεσίας 
«περί οικονομικής διοίκησης και λογιστικού των Δήμων και 
Κοινοτήτων» από τους: 

1. Νικόλαο Κέλαλη, Προϊστάμενο της Δ/νσης Οικονομι¬ 
κών ΟΤΑ του Υπουργείου Εσωτερικών. 

2. Μαρία Γκανιάτσα, Προϊσταμένη του Τμήματος Οικον. 
Δ/νσης ΟΤΑ της Δ/νσης Οικονομικών ΟΤΑ του Υπουρ¬ 
γείου Εσωτερικών. 


3. Φώτιο Τζιβάκη, Προϊστάμενο του Τμήματος Φορολο¬ 
γικού της Δ/νσης Οικονομικών ΟΤΑ του Υπουργείου Εσω¬ 
τερικών. 

4. Απόστολο Παπαθεμιστοκλέους, προϊστάμενο στη Δ/ 
νση Κωδικοποίησης του Υπουργείου Οικονομικών, ανα- 
πληρούμενο από τον Ανδρέα Κούκουζα, υπάλληλο με 
βαθμό Α' του Κλάδου ΠΕ της ανωτέρω Δ/νσης. 

5. Ιωάννη Δαλάκο, Πρόεδρο της Ένωσης Ελεγκτών 
ΟΤΑ Αττικής, Κυκλάδων, Δωδεκανήσου, αναπληρούμενο 
από τον Κων/νο Μπράβο που υπηρετεί στη Δ.Ο.Υ. Αγίων 
Αναργύρων Αττικής. 

6. Ευστάθιο Ευσταθόπουλο, υπάλληλο του Κλάδου ΠΕΙ 
με βαθμό Α', του Δήμου Αθηναίων, αναπληρούμενο από 
τον Θεόδωρο Καμαρότο, υπάλληλο του Κλάδου ΠΕΙ με 
βαθμό Α' του Δήμου Πειραιά. 

7. Χαράλαμπο Μπέκα, υπάλληλο της Κοινότητας Αρτέ¬ 
μιδος, αναπληρούμενο από τον Κωνσταντίνο Δημητρίου 
υπάλληλο της ίδιας Κοινότητας. 

Καθήκοντα Προέδρου της Επιτροπής θα εκτελεί ο Νι¬ 
κόλαος Κέλαλης, Προϊστάμενος της Δ/νσης Οικονομικών 
ΟΤΑ της Κεντρικής Υπηρεσίας του Υπουργείου Εσωτερι¬ 
κών. 

Χρέη γραμματέα της Επιτροπής θα εκτελεί η Αρετή 
Σκουφή υπάλληλος της Δ/νσης Οικονομικών ΟΤΑ του 
Υπουργείου Εσωτερικών, αναληρούμενη από τον Αντώνιο 
Σανίδά, υπάλληλο επίσης της ίδιας Δ/νσης. 

Ο αριθμός των συνεδριάσεων της Επιτροπής ορίζεται 
μέχρι δέκα το μήνα και μέχρι πέντε ώρες κατά συνε¬ 
δρίαση. 

Οι συνεδριάσεις της Επιτροπής θα πραγματοποιούνται 
εκτός των ωρών εργασίας των υπηρεσιών. 

Ως προς τη λειτουργία της η επιτροπή θα διέπεται από 
τις διατάξεις του άρθρ. 19 του Ν. 1599/86. 

Η αποζημίωση στον Πρόεδρο, τα Μέλη και τον Γραμμα- 
τέα της Επιτροπής θα καταβάλλεται στο τέλος του μηνός 
με βάση τη βεβαίωση του Προέδρου και τον αριθμό των 
συνεδριάσεων που πραγματοποιήθηκαν. 

Η Επιτροπή θα πρέπει να τελειώσει το έργο της μέχρι τις 
16.8.1993. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού Προϋπολογισμού ύψους 
2.700.000 δρχμ. περίπου για το τρέχον έτος. 

Για την ανωτέρω δαπάνη έχει έγγραφέ! πίστωση στον 
Κρατικό Προϋπολογισμό έτους 1993 ύψους 17.000.000 
δρχ. στον Ειδικό φορέα 07/110 και με τον εξής Κ.Α.Ε. 
051.5 του Υπουργείου Εσωτερικών εκ των οποίων δεν 
έχει δαπανηθεί κανένα ποσό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουαρίου 1993 

Ο ΥΠΟΥΡΓΟΣ 

ΓΙΑΝΝΗΣ ΚΕΦΑΛΟΓΙΑΝΝΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1020602/432/0014 (3) 

Επιστροφή του φόρου προστιθέμενης αξίας (ΦΠΑ), με 
τον οποίο επιβαρύνεται η αγορά αγαθών και η λήψη 
υπηρεσιών, που πραγματοποιούνται στην Ελλάδα από 
την Επιτροπή των Ευρωπαϊκών Κοινοτήτων (ϋοΓΠΓΠίδ- 
δΐοπ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/1986 «για την 
εφαρμογή του φόρου προστιθέμενης αξίας και άλλες δια¬ 
τάξεις» (ΦΕΚ 125 Α), όπως ισχύει και ειδικότερα: 

α) του εδαφίου ββ' της περίπτωσης στ' της παραγράφου 
1 του άρθρου 22, 

β) της παραγράφου 2 του άρθρου 22, 

γ) της περίπτωσης γ' της παραγράφου 1 του άρθρου 27, 

δ) της παραγράφου 3 του άρθρου 58. 

2. Τις διατάξεις του άρθρου 3 του Πρωτοκόλλου περί 
των προνομίων και ασυλιών των Ευρωπαϊκών Κοινοτήτων 
και τις επιστολές που ανταλλάχθηκαν μεταξύ της Μόνιμης 
Ελληνικής Αντιπροσωπείας στις Ευρωπαϊκές Κοινότητες 
και της Επιτροπής, με ημερομηνίες 21 Μαΐου και 10 Δε¬ 
κεμβρίου 1985 και 30 Νοεμβρίου 1984 και 11 Ιουλίου 
1985, αντίστοιχα οι οποίες καθορίζουν τις λεπτομέρειες 
εφαρμογής του Πρωτοκόλλου. 

3. Την απόφασή μας αριθ. Π. 4472/3230/ΠΟΛ.213/ 
3.7.1987 (ΦΕΚ 430 Β), με την οποία ορίζεται η επιστροφή 
του φόρου προστιθέμενης αξίας σε υποκείμενο στο φόρο 
που είναι εγκατεστημένος σε άλλο κράτος μέλος της Κοι¬ 
νότητας. 

4. Την απόφασή μας αριθμ. Π. 1496/628/ΠΟΛ.75/ 
19.2.1988 (ΦΕΚ 115 Β), με την οποία παρασχέθηκε 
απαλλαγή από το φόρο προστιθέμενης αξίας στην παρά¬ 
δοση αγαθών και παροχή υπηρεσιών που γίνονται προς το 
γραφείο Τύπου και Πληροφοριών της Επιτροπής των Ευ¬ 
ρωπαϊκών Κοινοτήτων, που έχει έδρα την Αθήνα. 

5. Την αριθ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 5.25 Β) «περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

6. Το γεγονός ότι η απόφαση Π. 1496/88 δεν καλύπτει 
τις αγορές αγαθών και λήψεις υπηρεσιών που πραγματο¬ 
ποιούνται στην Ελλάδα από τα Γ ραφεία της έδρας της Επι¬ 
τροπής (Οοιπηιϊδδϊοη) στις Βρυξέλλες, αποφασίζουμε: 

Ορίζουμε τη διαδικασία επιστροφής του φόρου προστι¬ 
θέμενης αξίας (ΦΠΑ), με τον οποίο επιβαρύνεται η αγορά 
αγαθών και η λήψη υπηρεσιών που πραγματοποιούνται 
στην Ελλάδα από την Επιτροπή των Ευρωπαϊκών Κοινοτή¬ 
των (Οοητιιτιϊδδϊοη) σύμφωνα με τις διατάξεις των επόμε¬ 
νων άρθρων 

Αρθρο 1 

Πράξεις για τις οποίες παρέχεται επιστροφή φόρου. 

1. Ο φόρος προστιθέμενης αξίας (ΦΠΑ) με τον οποίο 
επιβαρύνονται οι αγορές αγαθών και οι λήψεις υπηρεσιών 


στην Ελλάδα, οι οποίες πραγματοποιούνται από την Επι¬ 
τροπή των Ευρωπαϊκών Κοινοτήτων (Οοηιηηϊδδΐοη) είτε 
άμεσα, είτε έμμεσα στο όνομα νομικών προσώπων που 
δεν έχουν δικαίωμα έκπτωσης του φόρου των εισροών 
τους και κυρίως διαφόρων Οργανισμών έρευνας, μελετών, 
εκπαίδευσης κ.λπ., με τους οποίους η Επιτροπή συμβάλ¬ 
λεται αναλαμβάνοντας την υποχρέωση μερικής ή ολικής 
χρηματοδότησης των σχετικών δαπανών των παρεχομέ- 
νων προς αυτούς αγαθών και υπηρεσιών, επιστρέφεται 
στην Επιτροπή, κατά το μέρος που αναλογεί στη χρηματο¬ 
δοτική συμμετοχή της, σύμφωνα με τα οριζόμενα στα επό¬ 
μενα άρθρα. 

Άρθρο 2 

Όροι και προϋποθέσεις επιστροφής. 

Για την υλοποίηση της επιστροφής του ΦΠΑ των πρά¬ 
ξεων του προηγουμένου άρθρου υποβάλλεται αίτηση από 
την Επιτροπή συνδευδμενη από αναλυτική κατάσταση εις 
διπλούν, στην οποία αναφέρονται οι αγορές των αγαθών 
και λήψεις των υπηρεσιών, το συνολικό ποσό αυτών, χωρίς 
ΦΠΑ, το ποσό της Κοινοτικής χρηματοδότησης και ο ΦΠΑ 
που αναλογεί σ’ αυτήν. 

Η αίτηση δύναται να καλύπτει δαπάνες ενός ημερολο¬ 
γιακού έτους ή και μικρότερης χρονικής περιόδου και μέ- 
χρις ενός τριμήνου. 

Στην αίτηση επισυνάπτονται τα δικαιολογητικά των δα¬ 
πανών, ήτοι τα πρωτότυπα των τιμολογίων ή άλλων στοι¬ 
χείων που επέχουν θέση τιμολογίων και εφόσον αυτό δεν 
είναι δυνατόν, φωτοτυπίες αυτών. 

Άρθρο 3 
Αρμόδια Αρχή 

Γ ια την παραλαβή των αιτήσεων, τον έλεγχο αυτών και 
των συνυποβαλλομένων δικαιολογητικών δαπανών, κα¬ 
θώς και για την έκδοση των σχετικών αποφάσεων επι¬ 
στροφής του φόρου, αρμόδια είναι η 14η Δειύθυνση ΦΠΑ 
και Ειδικών Φορολογιών (Σίνα 2-4-106 72 ΑΘΗΝΑ). 

Άρθρο 4 

Διαδικασία επιστροφής 

Η επιστροφή του ΦΠΑ ενεργείται εντός έξι (6) μηνών 
από τη λήψη της σχετικής αίτησης με ανάλογη εφαρμογή 
των διατάξεων των παραγράφων 10,11,12,13 και 14 της 
απόφασής μας 4472/3230/ΠΟΛ.213/1987 και σε βάρος 
της πίστωσης με ΚΑΕ.3139 «Λοιπές επιστροφές ΦΠΑ» 
του Προϋπολογισμού Εξόδων Υπουργείου Οικονομικών. 

Άρθρο 5 
Έναρξη ισχύος 

Η απόφαση αυτή, που ισχύει από 1.1.1987 να δημο- 
σιευθεί στην Εφημερίδα της Κυβερνήσεως. 

Αθήνα, 9 Ιανουάριου 1993 

. Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 


1968 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1118514/10737/Β0012 (4) 

Παράταση της προθεσμίας υποβολής της πρόβλεπόμενης 
από τις διατάξεις της παραγρ. 7 της αριθ. 1025990/ 
26509/10127 Πολ. 1060/7.3.1991 απόφασης των 
Υπουργών Εθνικής Οικονομίας και Οικονομικών αίτη¬ 
σης και της κατάστασης που συνοδεύει αυτή. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 13 του Ν. 
1892/1990. 

2. Τις διατάξεις της παραγρ. 7 της αριθ. 1025990/ 
26509/10127/ΠΟΛ. 1060/7.3.1991 απόφασης των 
Υπουργών Εθνικής Οικονομίας και Οικονομικών, σύμ¬ 
φωνα με τις οποίες, για να δικαιούται η επιχείρηση να σχη¬ 
ματίζει αφορολόγητη έκπτωση του Ν. 1892/1990 από τα 
κέρδη, υποχρεούται εντός τεσσάρων (4) μηνών από τη 
λήξη της διαχειριστικής χρήσης μέσα στην οποία ολοκλη¬ 
ρώθηκε η επένδυση να υποβάλλει αίτηση στην αρμόδια 
για τη φορολογία της ΔΟΥ με επισυναπτόμενη κατάσταση 
στην οποία θα αναγράφονται αναλυτικά όλες οι δαπάνες 
που αποτελούν την πραγματοποιηθείσα παραγωγική 
επένδυση (αριθ. τιμολογίου, προμηθευτής, είδος, δαπά¬ 
νες και αξία) με την οποία θα ζητά τον έλεγχο των δαπα¬ 
νών επένδυσης. 

3. Το γεγονός ότι πολλές επιχειρήσεις του άρθρου 2 του 
Ν. 1892/1990, παρά το ότι εντός των διαχειριστικών χρή¬ 
σεων 1990 και 1991 ολοκλήρωσαν την παραγματοποίηση 
παραγωγικών επενδύσεων του άρθρου 1 του ίδιου νόμου, 
δεν υπέβαλαν στην αρμόδια ΔΟΥ την προβλεπόμενη, από 
τις διατάξεις της παραγρ. 7 της ανωτέρω απόφασης σχε¬ 
τική αίτηση ελέγχου'των, με αποτέλεσμα να δημιουργείται 
θέμα μη αναγνώρισης των επενδύσεων αυτών, για τη διε¬ 
νέργεια αφορολογήτων εκπτώσεων. 

4. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και Υπουργού Οικο¬ 
νομικών, για την ανάθεση αρμοδιοτήτων Υπουργού Οικο¬ 
νομικών στους Υφυπουργούς, αποφασίζουμε: 

1. Εγκρίνουμε όπως, οι επιχειρήσεις που δεν έχουν 
υποβάλλει για τις διαχειριστικές χρήσεις 1990 και 1991 
την προβλεπόμενη από τις διατάξεις της παραγρ. 7 της 
αριθμ. 1025990/26509/10127/ΠΟΛ. 1060/7.3.1991 
απόφασης των Υπουργών Εθνικής Οικονομίας και Οικο¬ 
νομικών, σχετική αίτηση ελέγχου των επενδύσεων του Ν. 

1892/1990, να υποβάλλουν αυτές στην αρμόδια ΔΟΥ μέ¬ 
χρι 31 Δεκεμβρίου 1992. Οι Δημόσιες Οικονομικές Υπη¬ 
ρεσίες υποχρεούνται να προβούν σε έλεγχο των πραγμα- 
τοποιηθεισών επενδύσεων των ανωτέρω αιτήσεων, το αρ¬ 
γότερο μέχρι 30.6.1993. 

2. Οι διατάξεις της προηγούμενης παραγράφου έχουν 
εφαρμογή με την προϋπόθεση ότι οι επιχειρήσεις είχαν 
υποβάλλει με την αρχική δήλωση φορολογίας εισοδήμα¬ 
τος του οικείου οικονομικού έτους την προβλεπόμενη από 
τις διατάξεις της παραγράφου 6 της ανωτέρω απόφασης 
έντυπη σε τριπλούν δήλωση για την πραγματοποιηθείσα 
επένδυση, το ποσό της αφορολόγητης έκπτωσης που διε- 
νήργησε η επιχείρηση στις παραπάνω χρήσεις καθώς και 
τα καθαρά κέρδη επί των οποίων υπολογίστηκε αυτή. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-4- ' 

Αριθ. Φ.41/1374 (5) 

Έγκριση διάθεσης ενσήμων από το Δικηγορικό Σύλλογο 
Αθηνών καθώς και τα Ταμεία ΠρονοΙας Πειραιά και 
Θεσσαλονίκης. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 1558/ 
1985 (ΦΕΚ. 137 Α) «Κυβέρνηση και Κυβερνητικά Όρ¬ 
γανα» και του Π.Δ. 437/85 (ΦΕΚ 157 Α) «Καθορισμός και 
ανακατανομή των αρμοδιοτήτων των Υπουργείων». 

2. Το Π. Δ/γμα 374/3.12.92 «Διορισμός Υπουργών και 
Υφυπουργών» (ΦΕΚ 197 Α). 

3. Τις διατάξεις της παρ. 2 του άρθρου 5 του Ν. 2042/ 

1992 «Αύξηση των συντάξεων και άλλες ασφαλιστικές 
διατάξεις» (ΦΕΚ 75 Α). 

4. Τις διατάξεις του άρθρου 27 τουΝ. 208171992 «Ρύθ¬ 
μιση του θεσμού των επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 
154 Α). 

5. Το Π. Δ/γμα 213/92 «Οργανισμός της Γενικής Γραμ- 
ματείας Κοινωνικών Ασφαλίσεων, Υπουργείου Υγείας, 
Πρόνοιας και Κοινωνικών Ασφαλίσεων» (ΦΕΚ 102 Α). 

6. Τις αρ. 3625/16/7.10.1992 και 3634/12/2.12.1992 
αποφάσεις του Διοικητικού Συμβουλίου του Ταμείου Νο¬ 
μικών, αποφασίζουμε: 

Αρθρο 1. 

1. Εγκρίνουμε τη διάθεση ενσήμων του Ταμείου Νομι¬ 
κών από το Δικηγορικό Σύλλογο Αθηνών καθώς και τα Τα¬ 
μεία Προνοίας Πειραιά και Θεσσαλονίκης σύμφωνα με την 
παρ. 6 του άρθρου 13 του Ν.Δ. 4114/60 όπως αντικατα- 
στάθηκε με τη διάταξη της παρ. 2 του άρθρου 5 του Ν 
2042/1992. 

Για τα έτη 1990,1991 και 1992 καθώς και για το έτος 

1993 το ποσοστό προμήθειας επί των διατιθεμένων ενσή¬ 
μων ορίζεται σε 2%. 

Για το έτος 1993 ανώτατο όριο προμήθειας για το Δικη¬ 
γορικό Σύλλογο Αθηνών ορίζεται το ποσό τών 12.000.000 
δρχ. Για τα Ταμεία Προνοίας Πειραιά και Θεσσαλονίκης 
ορίζεται το ποσό τών 600.000 δρχ. και 1.900.000 αντί¬ 
στοιχα. 

Αρθρο 2. 

1. Από την παραπάνω δαπάνη δεν επιβαρύνεται ο Κρα¬ 
τικός προϋπολογισμός, ούτε επέρχεται μείωση των εσό¬ 
δων του. 

2. Η δαπάνη που προκύπτει από την απόφαση αυτή 

υπολογίζεται ετήσια σε: " 

α) Για τα έτη 1990 8.225.000, 1991 8.850.000, 1992 
19.500.000 

β) Για το έτος 1993 14.500.000 δρχ. και καλύπτεται 
από τα έσοδα του Ταμείου Νομικών όπως αυτά αναγράφο- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νται στους προϋπολογισμούς των ετών 1990,1991,1992 
και 1993 αντίστοιχα (ΚΑΟ 439). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. 3696 (6) 

Τροποποίηση της 2062/84 αποφάσεως Νομάρχη Ανατο¬ 
λικής Αττικής, που αφορά στη σύσταση Νομικού Προ¬ 
σώπου με το όνομα «Πνευματικό Κέντρο Δήμου Αμα¬ 
ρουσίου». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Την με αριθ. 2062/84 απόφαση του Νομάρχη Ανατο¬ 
λικής Αττικής, που αφορά στη σύσταση Ν.Π. με την επω¬ 
νυμία «Πνευματικό Κέντρο Δήμου Αμαρουσίου». 

2) Τις διατάξεις του άρθρου 187 του Π.Δ. 323/89. 

3) Την 4/93 απόφαση του Δημοτικού Συμβουλίου Αμα¬ 
ρουσίου, αποφασίζουμε: 

Η παράγραφος α' του άρθρου 5 της 2062/84 απόφασης 
του Νομάρχη Ανατολικής Αττικής, που αφορά στη σύ¬ 
σταση Νομικού Προσώπου με την επωνυμία «Πνευματικό 
Κέντρο Δήμου Αμαρουσίου» τροποποιείται ως εξής: 

α) Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο που ορίζει ο Δήμαρχος με απόφασή του, ως 
Πρόεδρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Αμα¬ 
ρουσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 16 Φεβρουάριου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 

Αριθ. 4267 (7) 

Ψήφιση νέου Ο.Ε.Υ. Δήμου Αυλώνος. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του Ν. 1188/81 «περί κυρώσεως του 
Κώδικος περί καταστάσεως πτοσωπικού ΟΤΑ» και Ν. 

1586/86 περί βαθμολογικής διάρθρωσης των θέσεων του 
Δημοσίου, Νομικών Προσώπων Δημοσίου Δικαίου και 
Ο.Τ.Α. και άλλες διατάξεις» και των Π. Δ/των 37α/87 και 
22/90. 

2) Την γνωμοδότηση του Υπηρεσιακού Συμβουλίου του 
άρθρου 14 παρ. 9 του Ν. 1586/86 που διατυπώθηκε στο 
3/5.2.93 πρακτικό του. 

3) Τα στοιχεία του οικείου φακέλου, αποφασίζουμε: 
Εγκρίνουμε την 78/92 απόφαση του Δημοτικού Συμ¬ 
βουλίου Αυλώνος που αφορά την ψήφιση νέου Οργανι¬ 
σμού Εσωτερικής Υπηρεσίας του Δήμου Αυλώνος, ο 
οποίος έχει ως εξής: 


1969 

Αρθρο Ιό 

Η Υπηρεσία του Δήμου Αυλώνα οργανώνεται σε Διεύ¬ 
θυνση αποτελούμενη από: α) Το Τμήμα Διοικητικών και 
Οικονομικών Υπηρεσιών και β) το Τμήμα Τεχνικών Υπηρε¬ 
σιών. 


Άρθρο 2ο 

Α' ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ. 

- Μία (1) θέση κλάδου ΠΕΙ Δ/κού. 

- Έξι (6) θέσεις κλάδου ΔΕΙ Δ/κού. 

- Μία (1) θέση κλάδου ΠΕ6 Τοπογράφου Μηχανικού. 

- Μία (1) θέση κλάδου ΤΕ3 Τεχνολόγου Πολιτικού Υπο¬ 
μηχανικού. 

- Μία (1) θέση κλάδου ΠΕΙ 4 Ελεγκτού Εσόδων - Εξό¬ 
δων ΟΤΑ, προσωρινή η οποία καταργείται όταν με οποιο- 
δήποτε τρόπο κενωθεί. 

- Τρεις (3) θέσεις κλάδου ΔΕΙ 4 Ελεγκτών Εσόδων - 
Εξόδων ΟΤΑ. 

- Τέσσερις (4) θέσεις κλάδου ΔΕΙ 5 Εισπρακτόρων 
ΟΤΑ. 

- Δύο (2) θέσεις κλάδου ΔΕ29 Οδηγών αυτοκινήτων. 

- Δύο (2) θέσεις κλάδου ΔΕ30 Τεχνίτη υδραυλικού. 

- Μία (1) θέση κλάδου ΔΕ24 Ηλεκτρολόγου. 

- Μία (1) θέση κλάδου ΔΕ23 Δημοτικής Αστυνομίας. 

- Μία (1) θέση κλάδου ΥΕ1 κλητήρα θυρωρού - γενικών 
καθηκόντων. 

- Έξι (6) θέσεις κλάδου ΥΕ16 εργατών γενικών καθηκό¬ 
ντων (καθαριότητας - ύδρευσης - κήπων κ.λ.π.). 

Β' ΘΕΣΕΙΣ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ (άρ¬ 
θρο 23 και 35 Ν. 1735/87). 

Μία (1) Καθαρίστρια γραφείων με απασχόληση (3) τρεις 
ώρες ημερησίως και επί πέντε . (5) ημέρες την εβδο¬ 
μάδα. 

Γ' ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ (Ν. 
1476/84, ΔΙΠΙΔ/Φ.42/24/11440/31.12.1986 Κοινής 
Υπουργικής Απόφασης). 

Μία (1) θέση κλάδου ΔΕ30 τεχνίτη Υδραυλικού. 

Τρεις (3) θέσεις κλάδου ΥΕ16 Εργατών Γενικών Καθη¬ 
κόντων. 

Άρθρο 3ο 

Όλων των οργανικών μονάδων του Δήμου Αυλώνα θα 
πρδστανται υπάλληλοι των κλάδων ΠΕΙ ή ΔΕΙ Διοικητικού 
κατά το άρθρο 9 του Ν. 1586/86, εκτός τόυ Τμήματος Τε¬ 
χνικών Υπηρεσιών του οποίου θα προΐσταται υπάλληλος 
του Κλάδου ΠΕ6 ή ΤΕ3. 

Άρθρο ακροτελεύτιο - Κάλυψη Δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αυλώ¬ 
νος, εφόσον καλυφθούν οί νέες θέσεις που δημιουργού- 
νται, συνολικού ύψους περίπου 13.800.000 δρχ. και περί¬ 
που 1.400.000 δρχ. επιπλέον για καθένα από τα επόμενα 
οικονομικά έτη. 

2) Για την ανωτέρω δαπάνη έχουν εγγράφει πιστώσεις 
στον προϋπολογισμό του Δήμου Αυλώνος και με τα ακό¬ 
λουθα στοιχεία: α) Κ.Α. 05/111-1 δρχ. 6.800.000. 

β) Κ.Α. 15/111-1 δρχ. 2.800.000, γ) Κ.Α. 20/111-1 
δρχ. 2.800.000 και δ) Κ.Α. 40/111-1 δρχ. 1.500.000. 


1970 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεΐ στην Εφημερίδα της Κυβερ- 
νήσεως. 

Αγία Παρασκευή, 17 Φεβρουάριου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 
-♦- 

Αριθ. Ε.Κ. 200 (8) 

Αδεια διορισμού της Πετρουλάκη - Ζαφειράκου Αγγελι¬ 
κής ως Χρηματιστηριακού εκπροσώπου σε Ανώνυμη 

Χρηματιστηριακή Εταιρία. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 118ης/4.8.92 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1 . Του Ν. 1806/88 για την «τροποποίηση της Νομοθε¬ 
σίας για τα Χρηματιστήρια Αξιών Αθηνών και άλλες διατά¬ 
ξεις». 

2. Τον Ν. 1914/90 για τον εκσυγχρονισμό και ανάπτυξη 
του δημόσιου τομέα και της Κεφαλαιαγοράς, φορολογ. 
ρυθμίσεις» και άλλες διατάξεις, άρθρ. 45 παρ. 3. 

3. Τον Ν. 1969/91 για «Εταιρείες Επενδύσεων Χαρτο¬ 
φυλακίου, Αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατάξεις», 
άρθρο 63. 

4. Την Απόφαση της 104ης/7.4.92 Συνεδρίασης της 
Επιτροπής Κεφαλαιαγοράς θέμα 5ο για τον καθορισμό 
των κριτηρίων που αφορούν στην επαγγελματική καταλ¬ 
ληλότητα και εμπειρία των υποψηφίων χρηματιστηριακών 
εκπροσώπων ή χρηματιστών. 

5. Τα αποτελέσματα του διαγωνισμού της 6ης και 7ης 
Ιουλίου 1992 για την ανάδειξη χρηματιστηριακών εκπρο¬ 
σώπων, αποφασίζει: 

Παρέχει στην Πετρουλάκη - Ζαφειράκου Αγγελική 
άδεια διορισμού ως χρηματιστηριακού εκπροσώπου σε 
Ανώνυμη Χρηματιστηριακή Εταιρία. 

Η παρούσα να δημοσιέυθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 194 (9) 

Άδεια διορισμού της Πασσά Παναγιώτας ως Χρηματιστη¬ 
ριακού εκπροσώπου σε Ανώνυμη Χρηματιστηριακή 

Εταιρία. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 118ης/4.8.92 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Του Ν. 1806/88 για την «τροποποίηση της Νομοθε¬ 
σίας για τα Χρηματιστήρια Αξιών Αθηνών και άλλες διατά¬ 
ξεις». 

2. Τον Ν. 1914/90 για τον εκσυγχρονισμό και ανάπτυξη 
του δημόσιου τομέα και της Κεφαλαιαγοράς, φορολογ. 
ρυθμίσεις» και άλλες διατάξεις, άρθρ. 45 παρ. 3. 

3. Τον Ν. 1969/91 για «Εταιρείες Επενδύσεων Χαρτο¬ 
φυλακίου, Αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατάξεις», 
άρθρο 63. 


4. Την Απόφαση της 104ης/7.4.92 Συνεδρίασης της 
Επιτροπής Κεφαλαιαγοράς θέμα 5ο για τον καθορισμό 
των κριτηρίων που αφορούν στην επαγγελματική καταλ¬ 
ληλότητα και εμπειρία των υποψηφίων χρηματιστηριακών 
εκπροσώπων ή χρηματιστών. 

5. Τα αποτελέσματα του διαγωνισμού της 6ης και 7ης 
Ιουλίου 1992 για την ανάδειξη χρηματιστηριακών εκπρο¬ 
σώπων, αποφασίζει: 

Παρέχει στην Πασσά Παναγιώτα άδεια διορισμού ως 
χρηματιστηριακού εκπροσώπου σε Ανώνυμη Χρηματιστη¬ 
ριακή Εταιρία. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. Ε.Κ. 8 (10) 

Αύξηση μετοχικού κεφαλαίου της Εταιρείας «ΑΘΗΝΑΪΚΗ 
ΑΧΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 134ης/26.1.93 Συνεδρίασης της Επιτρο¬ 
πής Κεφαλαιαγοράς). 

Αφού έλαβε υπόψη: 

1. Τον Ν. 1969/91 για «Εταιρείες Επενδύσεων Χαρτο¬ 
φυλακίου, Αμοιβαία κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Του Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

3. Την Απόφαση 45ης/3.7.90 Συνεδρίασης της Επιτρο¬ 
πής Κεφαλαιαγοράς για την ίδρυση της «ΑΘΗΝΑΪΚΗ 
ΑΧΕ». 

4. Την από 12.1.93 αίτηση της Εταιρείας. 

5. Την εισήγηση της Αντ. Τζαρτζάνου, αποφασίζει ομό¬ 
φωνα: 

Παρέχει την άδειά της για την αύξηση του μετοχικού κε¬ 
φαλαίου της Εταιρείας «ΑΘΗΝΑΪΚΗ ΑΧΕ» κατά 
8.960.000 δρχ. με την έκδοση 8.960 μετοχών ονομαστι¬ 
κής αξίας και τιμής διάθεσης 1.000 δρχ. εκάστη. 

Με την ανωτέρω αύξηση το μετοχικό κεφάλαιο της 
Εταιρείας ανέρχεται σε 78.960.000 δρχ. 

Η ανάληψη των νέων μετοχών -μετά και από την από 
5.1.93 απόφαση του Δ.Σ. της Εταιρείας- θα γίνει από τους 
ήδη μετόχους ως εξής: 


Χαλκιάδης Αθανάσιος 

3.280 

Πούτου Μαρία 

1.496 

Καμπάνης Κων/νος 

1.496 

Χαλκιάδης Σωτήριος 

896 

Γεωργακόπουλος Βασίλειος 

832 

Δήμας Δημήτριος 

896 

Βαρβάκης Ανδρέας 

64 

8.960 


Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε.Κ. 25 (11) 

Έγκριση τροποποίησης κανονισμού του Αμοιβαίου Κεφα- 
“ λαίου «ΕΡΜΗΣ ΜΙΚΤΟ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 135ης/2.2.93 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Τον Ν. 1969/91 για «Εταιρείες Επενδύσεων Χαρτο¬ 
φυλακίου, Αμοιβαία κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 19.1.93 αίτηση της Εταιρείας «ΕΛΛΗΝΙΚΗ 
ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑΛΑΙΩΝ 
Α.Ε.». 

4. Την εισήγηση του I. Μητρόπουλου, αποφασίζει ομό¬ 
φωνα: 

Εγκρίνει την τροποποίηση των άρθρων 3 και 12 του Κα¬ 
νονισμού του Αμοιβαίου Κεφαλαίου «ΕΡΜΗΣ ΜΙΚΤΟ» 
όπως λεπτομερώς αναγράφεται στην αίτηση της Εται¬ 
ρείας «ΕΛΛΗΝΙΚΗ ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ 
ΚΕΦΑΛΑΙΩΝ Α.Ε.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-- ■ 

Αριθ. Ε.Κ. 28 (12) 

Αντικατάσταση μέλους του Δ.Σ. της Εταιρείας «ΡΑΥΜΟΝ- 
ΔΟΣ ΑΧΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 135ης/2.2.93 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Τον Ν. 1969/91 για «Εταιρείες Επενδύσεων Χαρτο¬ 
φυλακίου, Αμοιβαία κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Του Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

3. Την απόφαση της Επιτροπής Κεφαλαιαγοράς της 
59ης/31.10.90/θέμα 5ο για την ίδρυση της «ΡΑΥΜΟΝ- 
ΔΟΣ ΑΧΕ». 

4. Τα πρακτικά της 3ης/29.12.92 Γενικής Συνέλευσης 
των μετόχων. 

5. Την από 20.1.93 αίτηση της Εταιρείας. 

6. Την εισήγηση του Γεωρ. Καλλία, αποφασίζει ομό¬ 
φωνα: 

Εγκρίνει τον διορισμό της Ελένης Ραυμόνδου ως νέου 
μέλους του Δ.Σ. της Εταιρείας «ΡΑΥΜΟΝΔΟΣ ΧΡΗΜΑΤΙ¬ 
ΣΤΗΡΙΑΚΗ Α.Ε.» σε αντικατάσταση του αποθανόντος μέ¬ 
λους Περικλή Ραυμόνδου. 

Η σύνθεση του Δ.Σ. της Εταιρείας διαμορφώνεται ως 
εξής: 

α) Ελένη Ραυμόνδου, Πρόεδρος 

β) Νικόλαος Ραυμόνδος, Μέλος 


γ) Δημήτριος Λέκκας, Μέλος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ-- 

Αριθ. Ε.Κ. 36 (13) 

Μεταβιβάσεις μετοχών της «ΡΑΥΜΟΝΔΟΣ ΑΧΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 135ης/2.2.93 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Του Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

3. Την απόφαση της Επιτροπής Κεφαλαιαγοράς της 
59ης/31.10.90/θέμα 5ο για την ίδρυση της «ΡΑΥΜΟΝ- 
ΔΟΣ ΑΧΕ». 

4. Την από 27.1.93 αίτηση της Εταιρείας. 

5. Την εισήγηση του Γεωρ. Καλλία, αποφασίζει ομό¬ 
φωνα: 

Παρέχει την άδειά της για μεταβίβαση 8.000 (8%) μετο¬ 
χών της Εταιρείας «ΡΑΥΜΟΝΔΟΣ ΧΡΗΜΑΤΙΣΤΗΡΙΑΚΗ 
Α.Ε.» ως εξής: 

α) Ο Νικόλαος Ραυμόνδος, μεταβιβάζει 1.000 (1%) με¬ 
τοχές στην Γεωργία Ταχτέρη, 

β) η Ελένη Ραυμόνδου, μεταβιβάζει 1.000 (1 %) μετοχές 
στην Γεωργία Ταχτέρη, 

γ) η Ιωάννα Ραυμόνδου, μεταβιβάζει 1.000 (1 %) μετο¬ 
χές στην Γεωργία Ταχτέρη, 

δ) ο Δημήτριος Λέκκας, μεταβιβάζει 5.000 (5%) μετο¬ 
χές στον Σπυρίδωνα Λέκκα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. Ε.Κ. 74 (14) 

Έγκριση τροποποίησης του κανονισμού του Αμοιβαίου 
Κεφαλαίου «ΕΡΜΗΣ ΕΙΣΟΔΗΜΑΤΟΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 135ης/2.2.93 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 19.1.93 αίτηση της Εταιρείας «ΕΛΗΝΙΚΗ 
ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑΛΑΙΩΝ 

Α.Ε.». 

4. Την εισήγηση του Ιωαν. Μητρόπουλου, αποφασίζει 
ομόφωνα: 

Εγκρίνει την τροποποίηση των άρθρων 3 και 12 του Κα- 



1972 


ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ) 


νονισμού του Αμοιβαίου Κεφαλαίου «ΕΡΜΗΣ ΕΙΣΟΔΗΜΑ¬ 
ΤΟΣ» όπως λεπτομερώς αναγράφεται στην αίτηση της 
Εταιρείας «ΕΛΛΗΝΙΚΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙ¬ 
ΒΑΙΩΝ ΚΕΦΑΛΑΙΩΝ Α.Ε.». 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
' -» 

Αριθ. Ε.Κ. 75 (15) 

Έγκριση τροποποίησης του κανονισμού του Αμοιβαίου 
Κεφαλαίου ΕΛΛΗΝΙΚΟ ΑΜΟΙΒΑΙΟ ΚΕΦΑΛΑΙΟ ΔΙΕ¬ 
ΘΝΩΝ ΕΠΕΝΔΥΣΕΩΝ «ΕΡΜΗΣ» και αλλαγή επωνυ¬ 
μίας του σε «ΕΡΜΗΣ ΔΥΝΑΜΙΚΟ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 135ης/2.2.93 Συνεδρίασης της Επιτροπής 
Κεφαλαιαγοράς). 

Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 


λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 19.1.93 αίτηση της Εταιρείας «ΕΛΗΝΙΚΗ 
ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑΛΑΙΩΝ 
Α.Ε.». 

4. Την εισήγηση του Ιωαν. Μητρόπουλου, αποφασίζει 
ομόφωνα: 

Εγκρίνει την τροποποίηση των άρθρων 1,3 και 12 του 
Αμοιβαίου Κεφαλαίου ΕΛΛΗΝΙΚΟ ΑΜΟΙΒΑΙΟ ΚΕΦΑΛΑΙΟ 
ΔΙΕΘΝΩΝ ΕΠΕΝΔΥΣΕΩΝ «ΕΡΜΗΣ» και την αλλαγή επω¬ 
νυμίας του σε ΑΜΟΙΒΑΙΟ ΚΕΦΑΛΑΙΟ «ΕΡΜΗΣ ΔΥΝΑ¬ 
ΜΙΚΟ» όπως λεπτομερώς αναγράφεται στην αίτηση της 
Εταιρείας «ΕΛΛΗΝΙΚΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙ¬ 
ΒΑΙΩΝ ΚΕΦΑΛΑΙΩΝ Α.Ε.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


